burgasdotpro/wikipedia huggingface dataset:
Hana Mandlíková

Hana Mandlíková (* 19. február 1962, Praha) je bývalá česko-slovenská profesionálna tenistka. 
Počas svojej kariéry vyhrala 26 turnajov WTA v dvojhre a 19 turnajov vo štvorhre. Od roku 1988 reprezentovala Austráliu. Patrila medzi najlepšie hráčky sveta a najvyššie postavenie na rebríčku WTA dosiahla 30. apríla 1984 keď sa ocitla na 3. mieste (dvojhra). Vo dvojhre vyhrala 4 Grandslamy (Australian Open 1980, 1987 - French Open 1981 - US Open 1985), bola dvakrát vo finále Wimbledonu (1981, 1985) a dvakrát prehrala finále na US Open (1980, 1982). Vo štvorhre zaznamenala 1 grandslamový titul na US Open v roku 1989 spoločne s Martinou Navrátilovou. Dcéra - Mária (Marcia) Mandliková
French Open 1996

French Open 1997 bol grandslamový tenisový turnaj, ktorý sa konal od 27. mája do 9. júna 1996 v Paríži na antukových dvorcoch Rolanda Garossa. Víťazmi dvojhier sa stali Steffi Grafová a Jevgenij Kafeľnikov.
Finálové zápasy.
Dvojhra mužov.
 Jevgenij Kafeľnikov vs. Michael Stich 4, , 4
Dvojhra žien.
 Steffi Grafová vs. Arantxa Sánchezová Vicariová , 4, 
Štvorhra mužov.
 Jevgenij Kafeľnikov/ Daniel Vacek vs. Guy Forget/ Mark Woodforde , 
Štvorhra žien.
 Lindsay Davenportová/ Mary Joe Fernándezová vs. Gigi Fernándezová/ Nataša Zverevová , 
Zmiešaná štvorhra.
 Patricia Tarabiniová/ Javier Frana vs. Nicole Arendtová/ Luke Jensen ,
Kratos

Kratos môže byť:
Endocytóza

Endocytóza je proces, pri ktorom sa do bunky dostávajú väčšie makromolekuly, ktoré nie sú schopné prejsť plazmatickou membránou ani pomocou transportných proteínov. Makromolekula sa vnorí do plazmatickej membrány, ktorá ju obalí a vo forme transportnej vezikuly dopraví do bunky. Opačný proces sa nazýva exocytóza.
G-proteín

G-proteín je regulačná molekula, súčasť signálnych kaskád (informačných dráh) bunky. Sprostredkúva prenos signálu z viacerých typov receptorov na efektorové molekuly.
Chemicky ide o proteín viažúci GTP (guanozíntrifosfát), trimér zložený s 3 rôznych podjednotiek. Podjednotka alfa viaže GTP alebo GDP a má enzymatickú aktivitu (GTP-áza). Je zároveň nositeľkou vlastností G-proteínu.
G-proteínov existuje viacero typov, sú rôzne pre rôzne signálne kaskády.
Mandl

Mandl alebo Mandlová môže byť priezvisko týchto osôb:
John Singleton

John Singleton (* 6. január 1968, Los Angeles, Kalifornia, USA - † 29. apríl 2019, tamže) bol americký filmový režisér, scenárista a producent.
Bol rodákom zo South Los Angeles a mnoho z jeho filmov sú považované za dôsledok mestského násilia ako kriticky prijaté a populárne filmy "Chlapci zo susedstva", "Cesta za láskou", "Holé lebky" a "Tvrďas". V poslednej dobe sa zameral na mainstreamové územie s filmami "Rýchlo a zbesilo 2" a "Štyria bratia".
Thom Barry

Thom Barry (* 6. december 1950, Cincinnati, Ohio, USA) je americký herec, známy postavou Willa Jeffriesa v seriáli "Odložený prípad" z roku 2003. V 80. rokoch 20. storočia pôsobil ako diskdžokej rozhlasovej stanice WUBE-FM v Cincinnati.
Jacobs

Jacobs je značka kávy, ktorá vznikla v roku 1895 v Nemecku podľa mena zakladateľa Iohanna Jacobsa. Dnes je súčasťou portfólia spoločnosti JDE Peet's, ktorá vznikla najskôr spojením spoločností Jacobs a Douwe Egberts v roku 2015 a následne v roku 2019 spojením so spoločnosťou Peet's. Hlavné predajné trhy sú Rakúsko, Pobaltské krajiny, Macedónsko, Bulharsko, Srbsko, Česko, Nemecko, Maďarsko, Poľsko, Rumunsko Slovensko, Azerbajdžan, Švajčiarsko, Turecko, Irán a Ukrajina.
Pod vedením Klausa Johanna Jacobsa, ktorý prevzal spoločnosť v roku 1970, sa predaj rozšíril na ďalšie trhy.
Niektoré značky kávy Jacobs sú:
Kultúrny kreativizmus

Kultúrny kreativizmus, alebo Kultúrni kreatívci (Cultural Creatives) sú termíny vytvorené sociológom Paulom H. Rayom a psychologičkou Sherry Ruth Andersonovou, ktorými označili veľkú časť západnej spoločnosti, ktorá sa nedávno vyvinula mimo štandardnej paradigmy modernisti alebo progresivisti verzus tradicionalisti či konzervatívci. Koncept predstavili vo svojej knihe "Kultúrni kreatívci: Ako 50 miliónov ľudí mení svet" (2000), kde tvrdia, že do tejto skupiny môže patriť až 50 miliónov dospelých Američanov (niečo cez štvrtina dospelej populácie). Odhadujú, že ďalších 80-90 miliónov kultúrnych kreatívcov môže byť v Európe.
Obsah.
Ray a Andersonová delia kultúrnych kreatívcov na dve podskupiny:
Charakteristika.
Ray a Andersonová vytvorili dotazník pre identifikáciu kultúrnych kreatívcov v západnej spoločnosti. Nižšie uvedené charakteristiky boli identifikované ako ich základné črty. Súhlas s viac ako 10 bodmi naznačuje status kultúrny kreatívec.
Hodnoty.
Ray a Andersonová tvrdia, že "hodnoty sú najlepším predpokladom reálneho správania". Nižšie uvedený zoznam uvádza hodnoty, ktoré určujú správanie kultúrnych kreatívcov:
Základní kultúrni kreatívci uznávajú aj hodnoty altruizmu, sebarealizácia a spirituality.
V podnikaní.
Kultúrny kreativizmus v podnikaní identifikoval Ron Rentel v texte "Karma Queens, Geek Gods and Innerpreneurs" v roku 2008. Rentel pomenoval podnikateľských kultúrnych kreatívcov "innerpreneurs" (podnikateľ s dušou). Innerpreneurs majú nasledovné určujúce charakteristiky:
Zatiaľ čo podnikatelia využívajú svoje podnikanie pre peňažné zisky, innerpreneurs za cieľ svojho podnikania považujú hľadanie sebarealizácie (tvorivosť, duchovnosť, emocionálnosť) a vytvárajú sociálne zmeny.
V roku 2008 bola veľa diskusia v západných médiách o 'kreatívnej ekonomike' a dôležitosti 'kreatívnej triedy'. Richard Florida vydával sériu kníh o takto označenej 'kreatívnej triede' a jej nadchádzajúceho hospodárskeho významu. Bill Gates prehovoril na Svetovom ekonomickom fóre v roku 2008 o potrebe 'kreatívneho kapitalizmu' ako riešiteľa svetových problémov. Domnievajú sa, že byť kreatívny a vynaliezavý bude kľúčom k obchodnému úspechu v 21. storočí. Vidiecky hospodársky úspech bude určený jeho schopnosťou mobilizovať, prilákať a udržať si ľudí s tvorivým talentom.
Použitie termínu "integrálna kultúra".
Ray označuje termínom "integrálna kultúra" rozvíjajúcu sa subkultúru označovanú tiež ako transmodernismus, ktorý on označuje ako Kultúrny kreativizmus. Zaoberajú sa ekologickou udržateľnosťou a v prípade základnej skupiny zdôrazňujú osobný a duchovný rozvoj. Ide o osoby, ktoré môžu zmiešať to najlepšie z tradicionalizmu a modernizmu a vytvoriť novú syntézu kognitívneho štýlu založenú na syntéze rôznych informácií z mnohých zdrojov do veľkého obrazu.
Shell Oil Company

Shell Oil Company je ropná spoločnosť, ktorá je jednou z najznámejších producentov zemného plynu a olejov v USA. Spoločnosť sídli v Houstone v Texase. Je dcérskou spoločnosťou Royal Dutch Shell, nadnárodnej ropnej spoločnosti anglo-holandského pôvodu, ktorá patrí medzi najväčšie ropné spoločnosti na svete. V USA zamestnáva približne 22 000 pracovníkov.
Produkty Shell zahŕňajú oleje, palivá, karty služieb, rovnako ako tažbu, výrobu a rafináciu ropných produktov.
Memnón

Memnón alebo Memnon môže byť:
Memnon môže byť aj:
Zlatý glóbus za najlepší mužský herecký výkon v miniseriáli alebo televíznom filme

Zlatý glóbus za najlepší mužský herecký výkon v miniseriáli alebo televíznom filme udeľuje Hollywoodska asociácia zahraničných novinárov ("HFPA") na ceremónii Zlatých glóbusov od roku 1982.
Tri Zlaté glóbusy vyhral v tejto kategórii James Garner, ktorý bol nominovaný celkom päťkrát. Rekordmanom v počte nominácií je James Woods, získal ich sedem. Herec Peter Strauss bol nominovaný štyrikrát, nevyhral však ani raz. Na 55. ročníku udeľovania v roku 1998 herec Ving Rhames venoval svoju cenu Jackovi Lemmonovi, ktorý bol s ním nominovaný v jednej kategórii.
Poznámky.
Cena sa udeľuje na začiatku roku a predstavuje úspech za počiny predošlého kalendárneho roku. Zoznam obsahuje hercov, ktorí cenu získali (zvýraznení sú tučne a na prvom mieste), a taktiež tých, ktorí boli na ňu nominovaní. Ďalej sú uvedené filmové postavy, ktoré stvárnili a filmy/miniseriáli, za ktoré boli ocenení/nominovaní. Ak má film/miniseriál distribučný názov, je uvedený pod ním.
Patricia Tarabiniová

Patricia Tarabiniová (* 6. august 1968, La Plata, Argentína) je bývalá argentínska tenistka. Počas svojej kariéry vyhrala 15 turnajov WTA vo štvorhre.
Acid rock

Acid rock je forma psychedelického rocku, ktorá je charakterizovaná dlhými inštrumentálnymi pasážami, malý množstvom spevu (prípadne žiadnym) a hudobnou improvizáciou. Tom Wolfe označuje LSD ovplyvnenú hudbu skupín The Doors, The Jimi Hendrix Experience, Pink Floyd, Iron Butterfly, Deep Purple, Big Brother &amp; The Holding Company, Cream, The Velvet Underground, Jefferson Airplane, Ultimate Spinach, New Riders of the Purple Sage, Blue Cheer, Quicksilver Messenger Service, The Great Society, Stone Garden a Grateful Dead pojmom „acid rock“ vo svojej knihe o Kenovi Keseym a Acid Testoch, "The Electric Kool-Aid Acid Test".
Pojem „acid rock“ sa tiež vzťahuje na podskupinu psychedelických rockových kapiel, ktoré boli súčasťou, alebo boli ovplyvnené tvz. sanfranciským soundom, a ktoré hrali hlasitú, „tvrdú“ hudbu obsahujúcu dlhé improvizované sóla.
História a použitie pojmu.
Acid rock dostal svoje meno, pretože slúžil ako hudobné „podfarbenie“ pri undergroundových večierkoch spojených s užívaním LSD v 60. rokoch, v angličtine známych pod názvom „acid trips“ alebo „acid tests“ (patrila sem napríklad skupina Merry Pranksters, ktorá sa sformovala okolo amerického autora Kena Keseyho). („Acid“ je hovorový výraz označujúci LSD.) V rozhovore pre časopis "Rolling Stone" cituje Jerry Garcia zo skupiny Grateful Dead člena skupiny Phila Lesha: „acid rock je to čo počúvate, keď ste nadrogovaní acidom.“ Garcie ďalej tvrdí, že v skutočnosti neexistuje žiadny skutočne psychedelický rock, a že jedine indická klasická hudba a niečo z tibetskej hudby možno považovať za príklady hudby „slúžiacej na rozšírenie vedomia.“ Pojem „acid rock“ je obvykle ekvivalentom psychedelického rocku. Časopis "Rolling Stone" označuje ranú tvorbu Pink Floyd ako „acid-rock“. V júni 1967 týždenník Time napísal, že „z jukeboxov a tranzistorov sa národom valí zosilnený zvuk acidrockových kapiel: Jefferson Airplane, The Doors, Moby Grape“. V roku 1968 časopis "Life" označil The Doors ako „Kráľov acid rocku“.
Keď sa v prvej polovici 70. rokov dostali do popredia hard rock a heavy metal, fráza „acid rock“ sa občas mylne používala v súvislosti s týmito žánrami. Časom sa pre tieto kapely ujal pojem „heavy metal“, ktorý nahradil „acid rock“ používaný pre tieto druhy hudby. Príkladom hardrockových a heavymetalových kapiel, ktoré boli voľakedy nazývané „acid rock“ sú Alice Cooper, Vanilla Fudge.
Plesiosaurus

Plesiosaurus () je vyhynutý rod dlhokrkého morského plaza a jeden z najstarších zástupcov skupiny Plesiosauria. Žil v plytkých moriach dnešnej Európy v období spodnej jury. Aj napriek mýtom dnešnej doby, ako napríklad Loch Nesská príšera, tento druh je vyhynutý. Plesiosaurus bol veľký morský plaz, dorastajúci 2 až 4 metrovej dĺžky. Vyznačuje sa úzkou hlavou, pomerne dlhým a štíhlym krkom, širokým telom (podobným korytnačke), štyrmi veľkými predĺženými plutvami (na koncoch zaoblenými) a krátkym chvostom.
Opis.
Lebka a chrup.
V porovnaní s inými druhmi Plesiosaura, tento mal malú hlavu. Jeho lebka bola viac užšia ako dlhšia, pričom svoju najväčšiu dĺžku dosahovala až za očami. Vonkajšie nosné dierky prekrývali menšie vnútorné, no neboli umiestnené na špičke nosa ale bližšie k očiam. Na rozdiel od nozdier Rhomaleosaura, nozdry Plesiosaura neboli vyvinuté na čuch pod vodou. Desiatky zubov mal relatívne ostré a mierne zahnuté. Na tele disponoval veslovitými plutvami (na koncoch zaoblené), ktorými podobne ako dnes vtáky pohyboval sem a tam. Predné a zadné prsty tvorilo 10 kostí (normálne ich zvyklo byť 5 alebo menej). Silné brušné rebrá Plesiosaura svedčia o tom, že tak ako dnešné tulene žil aj Plesiosaurus na súši, kde zrejme kládol vajcia.
Objav.
Prvé fosílie plesiosaura objavila anglická zberateľka fosílií Mary Anningová v dvadsiatych rokoch 19. storočia pri Lyme Regis. Fosílie boli veľmi dobre zachované a výnimočne kompletné. Typový druh "P. dolichodeirus" opísal WilliamConybeare v roku 1821.
14509 Lučenec

(14509) Lučenec je planétka, ktorú objavili Adrián Galád a Alexander Pravda dňa 9. marca 1996 v Astronomickom a geofyzikálnom observatóriu Univerzity Komenského v Modre. Oficiálne bola zaregistrovaná 28. marca v roku 2002 v Stredisku pre asteroidy (Minor Planet Centre) ako planéta č. 14509 s pomenovaním Lučenec. 
Asteroid (14509) Lučenec je približne veľký kus skaly, ktorý obieha okolo Slnka. Nachádza sa v pásme asteroidov s obežnou dráhou medzi Marsom a Jupiterom. Obežná doba asteroidu trvá približne 3,8 roka pri rýchlosti za sekundu.
Adrián Galád, jeden z objaviteľov strávil svoju mladosť v Lučenci a ako sám povedal, „"Prirástlo mi moje mesto k srdcu a tak som sa rozhodol pomenovať planétku jeho názvom"".
Ford Probe

Ford Probe je športový automobil s karosériou typu kupé, ktorý v rokoch 1989 až 1997 vyrábala automobilka Ford. Ford Probe bol postavený na platforme Mazda G, zachovával si však unikátny dizajn exteriéru aj interiéru. Prístrojová doska a vyklápacie svetlomety pochádzali z Mazdy RX7 FC. Probe bol predávaný celosvetovo ako športové kupé. Na európskom trhu nahrádzal model Capri, zároveň išlo o nástupcu model Ford EXP. Pôvodne mal Probe nahradiť model Mustang, Ford však nakoniec ustúpil kritike, a vyvinul nástupcu Mustangu, ktorý bol v ponuke paralelne s modelom Probe. Rozhodnutie o zastavení výroby modelu Probe prišlo v roku 1997 pretože bol najhoršie predávaným modelom Ford toho roku s predajom len 32 505 vozidiel.
Prvá generácia (19891992).
Prvá generácia Fordu Probe bolo kupé založené na platforme Mazda GD a poháňané 2,2-litrovým 4-valcom SOHC Mazda F2 motorom. Prvá generácia Probe bola založená na sérii automobilových konceptov zo začiatku 80-tych rokov, ktoré bolo možné vidieť vo filmoch ako "Sudca Dredd", "Návrat do budúcnosti II" a "Total Recall".
Prvá generácia bola k dispozícii v niekoľkých úrovniach výbavy, ktoré sa líšia v závislosti na trhu. V USA bolo Probe predávané vo výbavách GL, LX a GT.
Druhá generácia (19931997).
Pre modelový rok 1993 sa spojili dizajnové tímy Fordu a Mazdy a vytvorili Probe druhej generácie. Opäť malo nové Probe spoločnú platformu s Mazdou MX-6 a 626. Ford sa sústredil na interiérové a exteriérové úpravy, kým Mazda pripravila motor a podvozok. Po technickej stránke je druhá generácia Fordu Probe na 60 % Mazda a na 40 % Ford. Ford/Mazda tím takisto predĺžil karosériu o , rozšírili ju o a znížili hmotnosť o 56 kg. Spolu s radom ďalších vylepšení, Ford priniesol skúsenosti z mnohých dní na trati na rysovaciu dosku, čím vytvorili jedno z najlepšie ovládateľných automobilov na ceste. Základný model dostal nový Mazda 2,0 L 4-valcový motor so 16 ventilmi a s dvomi vačkovými hriadeľmi v hlave valcov, ktorý vyvíjal výkon 85 kW/115 koní pri 5 500 ot/min a krútiaci moment 168 Nm pri 3 500 ot/min. Model GT bol poháňaný novým 24-ventilovým 2,5 L 6-valcovým motorom Mazda s viacbodovým vstrekovaním, štyrmi vačkovými hriadeľmi a počítačom riadeným nasávaním. Motor V6 vyvíjal výkon 121 kW/164 koní pri 6 000 ot/min a krútiaci moment 211 Nm pri 4 000 ot/min.
Náhodný turista

Náhodný turista () je romantická dráma režiséra Lawrenca Kasdana z roku 1988 s Williamom Hurtom v hlavnej úlohe. Snímka bola natočená na motívy rovnomenného románu spisovateľky Anne Tyler. Film sa stal jedným z najúspešnejších v roku 1988 a bol nominovaný na Oscara v štyroch kategóriách, vrátane najlepšieho filmu. Cenu nakoniec získala Geena Davisová v kategórii najlepší ženský herecký výkon vo vedľajšej úlohe. 
Dej.
Samotársky Macon Leary (William Hurt) žije v Baltimore, v štáte Maryland, a živí sa ako spisovateľ cestovných sprievodcov. Jeho diela sú určené hlavne cestujúcim, ktorí trávia veľa času na služobných cestách a cítia sa tam nepohodlne. So svojou ženou Sarah (Kathleen Turner) sa už rok snažia vyrovnať s tragickou smrťou ich syna. Raz večer po Maconovom návrate zo služobnej cesty sa rozhodne Sarah oznámiť mu, že sa chce rozviesť a presťahovať. 
Keď Macon jedného dňa odnesie svojho psa Edwarda do útulku, pretože sa o neho nemá kto postarať v čase jeho neprítomnosti, zoznámi sa tam s excentrickou cvičiteľkou psov Muriel (Geena Davisová). Ta mu ponúka pomoc a svoje služby. Macon to zo začiatku odmieta. V suteréne svojho domu sa mu však stane nehoda a zlomí si nohu. Keďže je odkázaný na cudziu pomoc, odsťahuje sa na čas k svojim trom nekonvenčným súrodencom Rose (Amy Wright), Porterovi (David Ogden Stiers) a Charlesovi (Ed Begley Jr.). Večeri trávia podivnými spoločenskými hrami a ignorovaním akýchkoľvek telefonátov a návštev. Jedného dňa sa pri dverách objaví Maconov vydavateľ Julian (Bill Pullman) a Rose sa zapáči. 
Macon sa po týždňoch váhania a nezvládania psa rozhodne prijať pomoc od Muriel, ktorá začne Edwarda cvičiť. Vytvára sa medzi nimi nové puto. Macon sa na pokraji ich vzťahu bráni zoznámeniu sa s Alexom (Robert Hy Gorman), synom Muriel, nakoniec šarmu oboch podľahne. Macon trávi v ošuntelom byte čím viac času s novou partnerkou a s Alexom chodí nakupovať a na výlety. Vzťah sa rozvíja aj medzi Rose a Julianom, ktorý sa rozhodnú zobrať. Ako družička má ísť Sarah, bývalá švagrová nevesty. Po ročnom odlúčení Sarah zisťuje, že by sa rada vrátila k Maconovi. On sa nedokáže rozhodnúť, nakoniec ale opustí Muriel a vráti sa do svojho veľkého domu.
Pri jednej ceste do Paríža sa v lietadle objaví Muriel. Nielenže cestuje rovnakým letom, ale v Paríži sa ubytuje aj v rovnakom hoteli ako Macon. Snaží sa ho pozvať na večeru, ale on to odmieta. Raz v noci opäť doplatí na nešikovnosť a po bolestiach chrbtice sa nemôže hýbať. Sarah preto priletí zo Štátov, aby sa mohla o neho postarať. Pár dní mu dáva medikamenty, ale raz popoludní sa napätá atmosféra uvoľní v hádke. Sarah totiž zistila, že Muriel nocuje v rovnakom hoteli a začne obviňovať Macona. Ten si uvedomí, že už s ňou žiť nechce a rozhodne sa pre spoločný život s Muriel a jej synom. Film končí scénkou, v ktorej Macon ide v taxíku na letisko, keď v tom zahliadne Muriel. Požiada taxikára, aby zastavil. 
Poznámka.
Keďže film nemá slovenský distribučný názov, ide o prevzatý preklad z češtiny.
Kvalifikovaná väčšina

Kvalifikovaná väčšina je vopred určená časť hlasujúcich potrebná na schválenie závažnejších rozhodnutí, ktorá býva vyššia ako bežnejšia, nadpolovičná väčšina. Najčastejšie to bývajú 2/3 alebo 3/5, no môže mať aj zložitejšie kritériá.
NR SR.
V NR SR sú kvalifikovanou väčšinou minimálne 3/5 (tri pätiny) všetkých poslancov, čo je 90 alebo viac, keďže slovenský parlament má 150 poslancov. Súhlas takejto väčšiny vyžaduje Ústava SR na zvolanie jej neverejnej schôdze, prijatie ústavy, zmenu ústavy, prijatie ústavného zákona, prijatie medzinárodnej zmluvy, vyhlásenie referenda o odvolaní prezidenta, obžalobu prezidenta a vypovedanie vojny.
Samotný pojem „kvalifikovaná väčšina“ sa v zákonoch nevyskytuje, je tam uvedená „trojpätinová väčšina“.
Princíp prerážania

Princíp prerážania patrí medzi základné geologické zákony. Hovorí, že ak geologická štruktúra preniká staršími štruktúrami, musí byť mladšia ako celky, ktorými preniká. Toto možno najlepšie demonštrovať na hlbinných magmatických telesách. Ak preniká intrúzia vyvretých hornín do už existujúcich sedimentov, je zrejmé že intrúzia je mladšia ako sedimenty, do ktorých preniká. Vzťah intrúzie k okolitým horninám možno pozorovať na základe existencie kontaktnej metamorfózy. Tú najčastejšie sprevádza zóna spečených hornín, napr. íly vypálené do porcelanitu. Tento zákon neplatí iba pre intruzívne telesá ale aj pre zlomy a nekonformity. Toto pravidlo dopĺňa princíp superpozície.
Pôvodne ho zaviedol James Hutton vo svojej práci "Theory of the Earth" v roku 1795, neskôr dotvoril Charles Lyell v práci "Principles of Geology" v roku 1830.
Bodrog (obec)

Bodrog je obec v Maďarsku v Šomodskej župe v obvode Kaposvár.
Má rozlohu a žije tu 459 obyvateľov .
Som (Maďarsko)

Som je obec v Maďarsku v Šomodskej župe v obvode Siófok.
Má rozlohu a žije tu 685 obyvateľov .
Externé odkazy.
O obci Som
Botto

Botto, a Bottová môže byť priezvisko týchto osôb:
Malá morská víla (socha)

Malá morská víla je socha predstavujúca postavu z rovnomennej rozprávky Hansa Christiana Andersena, ktorý ju literárne stvárnil spolovice ako ženu a spolovice ako rybu. Je umiestená v kodanskom prístave v Dánsku. Jej výška je 125 cm a hmotnosť okolo 175 kg.
Malá morská víla

Malá morská víla môže byť:
David O. Russell

David Owen Russell (* 20. august 1958) je americký filmový režisér a scenárista. Je známy vďaka svojej energii, ktorá charakterizuje jeho prácu, a výbušnej konfrontácii s členmi štábu.
Nichollssaura

Nichollssaura je vyhynutý rod spodnokriedového morského plaza (plesiosaura), žijúceho na území dnešnej Alberty v Kanade. Tento asi 2,6 metra dlhý plesiosaurus žil zhruba pred 110 miliónmi rokov (začiatok geologického stupňa alb) a zapĺňa tak 40 miliónov rokov dlhú medzeru v zázname severoamerických plesiosaurov. Fosílie tohto druhu boli objavené v roku 1994 v lome firmy Syncrude. Náhodou ju tu odkryli pracovníci, ovládajúci obrí stotonový bager.
Etymológia.
Už v roku 2008 bol tento malý plesiosaurus opísaný ako "Nichollsia", čoskoro sa však ukázalo, že toto meno už patrí jednému rodu kôrovca zo skupiny Isopoda. V roku 2009 bol preto stanovený nový názov Nichollssaura, a to na počesť paleontologickej kurátorky Betsy Nichollsovej.
Uniwersytet Ekonomiczny we Wrocławiu

Uniwersytet Ekonomiczny we Wrocławiu (doslova "Ekonomická univerzita vo Vroclave") patrí medzi štátne univerzity situované vo Vroclave v Poľsku. Univerzita bola založená v roku 1947, sprvoti ako súkromná Vysoká obchodná škola (), neskôr, po znárodnení v roku 1954, niesla univerzita názov Vysoká škola ekonomická (). V októbri 1974 bola univerzita pomenovaná po známom poľskom ekonómovi Oskarovi Lange, avšak jeho meno sa nikdy nezobrazilo v anglickej verzii názvu univerzity. V roku 2008 bolo meno ekonóma z názvu vyňaté a univerzita od vtedy nesie súčasný názov Ekonomická univerzita vo Vroclave.
Od roka 2005 na univerzite študuje približne 21 000 študentov, vrátane diaľkových študentov, v pracovnom pomere je 638 vyučujúcich, vrátane 137 profesorov.
Podstatná časť univerzity, takzvaný kampus (3 zo 4 fakúlt), sa nachádza na Komandorskej ulici v úzkej blízkosti centra Vroclavu. Štvrtá fakulta Regionálnej ekonómie a turizmu je situovaná v meste Jelenia Góra.
Fakulty.
Univerzita zahŕňa nasledujúce fakulty:
Radio/Video

„Radio/Video“ je airplay singel americkej rockovej skupiny System of a Down z albumu "Mezmerize". 
V piesni sa striedajú intenzívne refrény a melodické, synkopované verše. Oba používajú zložité vokálne harmónie od Tankiana a Malakiana. Skladba je napísaná v tónine F# mol.
Puente Centenario

Puente Centenario () je cestný most v Paname, ktorý prekonáva Panamský prieplav. Bol otvorený 15. augusta 2004 , presne deväťdesiat rokov od otvorenia prieplavu. Názov mosta však odkazuje na sté výročie vyhlásenia nezávislosti Panamy od Kolumbie v roku 1903. Nachádza sa v provincii Panama zhruba 15 kilometrov od hlavného mesta. Jeho význam presahuje lokálne meradlo, pretože spája pevninu Strednej a Južnej Ameriky umelo prerušenú práve prieplavom. Dôvodom jeho výstavby bolo odľahčenie dopravy na moste Puente de las Américas, dnes cez neho vedie hlavná trasa Panamerikany. Je iba druhým pevným mostom, ktorý preklenuje Panamský prieplav (prvým je Puente de las Américas). 
Ide o zavesený most, cez ktorý vedie diaľnica so šiestimi jazdnými pruhmi (po troch v každom smere jazdy). Šírka mosta je 34 metrov, most je dlhý 1 052 metrov, rozpätie medzi pylónmi je 420 metrov. Výška pylónov je . Medzi vodnou hladinou a spodnou hranou mostovky je vzdialenosť 80 metrov. Oceľové laná majú priemer 0,6 palca.
Puente de las Américas

Puente de las Américas () je cestný most v Paname, ktorý prekonáva Panamský prieplav v mieste jeho vyústenia do Tichého oceánu. Stojí na mieste skoršej kompy a spojuje lokality Balboa (ležiaca v tesnej blízkosti hlavného mesta Ciudad de Panamá) a distrikt Arraiján na protiľahlej strane. Jeho význam presahuje lokálne meradlo, pretože spája pevninu Strednej a Južnej Ameriky umelo prerušenú práve prieplavom. Výstavba začala v roku 1958, do prevádzky bol uvedený 12. októbra 1962. 
Od svojho uvedenia do prevádzky v roku 1962 až do roku 2004, kedy bol otvorený most Puente Centenario, bol Puente de las Américas jediným pevným mostom cez Panamský prieplav. 
Ide o oblúkový most dlhý 1 669 metrov, vozovka je vo výške 118 metrov nad morskou hladinou. Rozpätie oblúka uprostred mosta je . Pri výstavbe sa použilo až 17 000 ton ocele. Stavbu financovali Spojené štáty americké, cena bola 20 miliónov amerických dolárov. V súčasnosti sa vyťaženosť mosta pohybuje okolo hodnoty 34 000 vozidiel za deň.
Severomujský tunel

Severomujský tunel () je železničný tunel na Bajkalsko-amurskej magistrále v severozápadnom Buriatsku v Rusku. Je pomenovaný podľa Severomujského hrebeňa, ktorým prechádza.
Tunel je dlhý 15 343 metrov a je tak najdlhším tunelom v Rusku. V prevádzke je od 5. decembra 2003.
Dejiny.
Stavba začala v roku 1978. Tunel bol razený cez veľmi nestabilnú skalu. Veľkým problémom bola podzemná voda. Keď bolo jasné, že tunel nebude dokončený včas, bol narýchlo postavený obchvat, ktorý bol dokončený v roku 1987. Po tomto obchvate sa malo jazdiť maximálnou rýchlosťou /h a preprava cestujúcich bola zakázaná. O dva roky neskôr bol preto postavený druhý, obchvat, po ktorom už ľudia mohli byť prevážaní. Obchvat zahŕňal dva ďalšie tunely a mnoho mostov.
Minárik

Minárik môže byť:
Dance-rock

Dance-rock je hnutie post-disca spojené so žánrami post-punk a no wave, a čiastočným vplyvom R&amp;B a funku. Klasickými predstaviteľmi sú skladba „No G.D.M.“ od formácie Gina X Performance a skupiny ako Liquid Liquid, Polyrock, Dinosaur L a kompilačný album "Disco Not Disco" z roku 2000.
Allmusic definuje „dance-rock“ ako hudbu 80. a 90. rokov praktizovanú rockovými hudobníkmi a ovplyvnenú žánrami ako Philadelphia soul, disco a funk, spojenú s rockom a dance. Podľa Allmusic do tohoto žánru patria interpreti ako The Rolling Stones, Robbie Williams, David Bowie, Duran Duran, INXS, Eurythmics, Depeche Mode, The Clash, New Order a Devo.
Lengyel (obec)

Lengyel je obec v Maďarsku v Tolnianskej župe v obvode Bonyhád.
Má rozlohu a žije tu 559 obyvateľov .
Externé odkazy.
Oficiálna stránka
Závod (Maďarsko)

Závod je obec v Maďarsku v Tolnianskej župe v obvode Bonyhád.
Má rozlohu a žije tu 319 obyvateľov .
Snem

Snem môže byť:
Torre Espacio

Torre Espacio je mrakodrap v Madride v Španielsku. Je vysoký 236 metrov a má 57 podlaží.
V novembri 2006 svojou výškou prekonal mrakodrap Grand Hotel Bali, čím sa stal najvyššou budovou v Španielsku. Stavba bola dokončená 19. marca 2007. V noci toho dňa sa starosta Madridu Alberto Ruiz Gallardón zúčastnil na slávnosti s ohňostrojmi na oslavu ukončenia stavby. S výškou 236 metrov, sa stal tiež najvyššou stavbou v Španielsku a prekonal aj telekomunikačnú vežu Torrespaña. Torre de Cristal, jeden z okolitých mrakodrapov vo výstavbe v Cuatro Torres Business Area ho v apríli 2007 prekonal svojou výškou 249,5 metra.
Pojekt stavby bol predstavený v sérii "Built It Bigger" na Discovery Channel pre jeho unikátny tvar. V roku 2007 vyhral v Emporis Skyscraper Award 4. miesto.
Mrakodrap navrhol americký architekt Henry N. Cobb, spolumajiteľ firmy Pei Cobb Freed, stavbu realizovala firma Obrascón Huarte Lain. V roku 2009 sa mrakodrap stal novým domovom britského veľvyslanectva.
Senát

Senát môže byť:
Sweet Little Sixteen

„Sweet Little Sixteen“ je rock and rollová skladba napísaná a nahraná Chuckom Berrym, ktorá bola vydaná ako singel v januári 1958. Skladba obsadila 2. miesto v americkom rebríčku US Hot 100. Magazín Rolling Stone zaradil v roku 2004 skladbu na 272. miesto v rebríčku Rolling Stone’s 500 Greatest Songs of All Time.
Ocelot stromový

Ocelot stromový alebo oncila ("Leopardus tigrinus") je druh ocelota, blízky príbuzný ocelota veľkého a ocelota dlhochvostého (margaj). Vyskytuje sa v tropických dažďových pralesoch Strednej a Južnej Ameriky. Je to nočný tvor, ktorý loví malé stavovce, predovšetkým hlodavce a vtáky. Dorastá do dĺžky 40 až 50 centimetrov a chvost meria 30 až 40 centimetrov. Je len o málo väčší ako mačka domáca, ale váži menej, len asi 2 až 3 kilogramy.
Poddruhy.
Recentné poddruhy podľa "Mammal Species of the World 2005" sú:
Planéta opíc

Planéta opíc môže byť:
2. hokejová liga (Slovensko) 2006/2007

2. hokejová liga (Slovensko) 2006/2007 bola štrnástou sezónou 2. hokejovej ligy. Súťaž bola rozdelená do dvoch skupín. Po základnej časti sa hrala nadstavba. V skupine východ bol rovnaký počet účastníkov ako potrebný počet účastníkov pre nadstavbu, tak sa hralo iným systémom ako v skupine západ. Prví z každej skupiny sa stretli vo vzájomných zápasoch o postup do 1. hokejovej ligy. Víťazom sa stalo družstvo HC 46 Bardejov, ktoré porazilo vo finále družstvo ŠK Matterhorn Púchov.
2. hokejová liga (Slovensko) 2005/2006

2. hokejová liga (Slovensko) 2005/2006 bola trinástou sezónou 2. hokejovej ligy. Súťaž bola rozdelená do dvoch skupín. Po základnej časti sa hrala nadstavba. Prví dvaja z každej skupiny postúpili do 1. hokejovej ligy. V zápasoch o celkového víťaza porazilo družstvo HK Ružinov 99 Bratislava družstvo MHK SkiPark Kežmarok na zápasy.
First Canadian Place

First Canadian Place je mrakodrap v kanadskom meste Toronto v štvrti Financial District. Má 72 podlaží a výšku 298 metrov (s anténou 355 metrov), čím sa stal najvyšším mrakodrapom v meste a tiež v celej Kanade. Bol dokončený v roku 1975 a stal sa najvyššou budovou sveta postavenou mimo USA. Momentálne je treťou najvyššou voľne stojacou stavbou v Kanade, po torontskej CN Tower a komíne Inco Superstack v Greater Sudbury v Ontáriu. Budova disponuje prevažne kancelárskych plôch, ktoré obsluhuje celkom 42 výťahov.
Karol Leška

Karol Leška, niekedy tiež uvádzaný ako Karol Jozef Leška, v maďarských prameňoch Leska Károly (* 2. apríl 1792, Dojč – † 1. december 1857, Csorna) bol slovenský prírodovedec, vynálezca, astronóm, pedagóg a príležitostný básnik. 
Jeho otec bol Juraj Leška a matka Anna rod. Neümillerová.
Leška bol od roku 1817 člen rádu premonštrátov. Narodil sa v Dojči, zomrel v premonštrátskom kláštore v Csornej.
Leška sa okrem iného zaujímal o astronómiu. Medzi jeho najvýznamnejšie počiny patrí skonštruovanie astronomického prístroja v roku 1845, ktorý bol "zvláštnou pohyblivou miniatúrou vesmíru" a obsahoval kalendár i hodiny. Leška údajne prístroj venoval Národnému múzeu v Budapešti, no podľa niektorých zdrojov múzeum ponuku odmietlo a osud prístroja je neznámy.
U Hajnice

U Hajnice je národná prírodná pamiatka ev. č. 1575 neďaleko obce Radhostice v okrese Prachatice. Oblasť spravuje AOPK ČR správa CHKO Blanský les.
Predmetom ochrany je bezlesná enkláva, lokalita trčníčka jednolistého "(Malaxis monophyllos (L.) Swartz)".
Gideon Mantell

Gideon Mantell (* 3. február 1790 – † 10. november 1852) bol anglický geológ, paleontológ a lekár. Jeho pokus o rekonštrukciu života a štruktúry Iguanodona bol na začiatku vedeckého skúmania dinosaurov. V roku 1822 objavil a identifikoval prvý fosílny zub a neskôr celú kostru Iguanodona. Dôležitou bola aj jeho práca o kriede v južnom Anglicku.
The Only One

„The Only One“ je skladba nemeckej techno skupiny Scooter a debutový singel z ich nového albumu "The Big Mash-up".
Štýl.
Skladba má pomalšie tempo ako skladby predchádzajúcich albumov "Under the Radar Over the Top" a "Jumping All Over the World". S pomalším tempom založeným na štýloch trance/house skladba vyhovuje štýlu hudby roku 2011.
As (Belgicko)

As je belgická obec vo Flámskom regióne v provincii Limbursko. 
Obyvateľstvo.
Obec má približne 7 785 obyvateľov (2010).
Časti obce.
Od 1. januára 1977 obec As pozostáva z týchto častí (bývalých obcí):
Bocholt (Belgicko)

Bocholt je belgická obec vo Flámskom regióne v provincii Limbursko. 
Obyvateľstvo.
Obec má približne 12 636 obyvateľov (2010).
Časti obce.
Od 1. januára 1977 obec Bocholt pozostáva z týchto častí (bývalých obcí):
Diepenbeek

Diepenbeek je belgická obec vo Flámskom regióne v provincii Limbursko. 
Obyvateľstvo.
Obec má približne 18 208 obyvateľov (2010).
Zlatý glóbus za najlepší ženský herecký výkon vo vedľajšej úlohe v seriáli, miniseriáli alebo televíznom filme

Zlatý glóbus za najlepší ženský herecký výkon vo vedľajšej úlohe v seriáli, miniseriáli alebo televíznom filme udeľuje Hollywoodska asociácia zahraničných novinárov ("HFPA") na ceremónii Zlatých glóbusov od roku 1971.
Po dvoch cenách získali Glóbus herečky Polly Holliday (dva roky za sebou), Valerie Bertinelli (tiež dva roky za sebou) a Faye Dunawayová. Herečka Rhea Perlman bola nominovaná šesťkrát, vždy za seriál "Na zdravie". Ocenenie však nezískala ani raz.
Poznámky.
Cena sa udeľuje na začiatku roku a predstavuje úspech za počiny predošlého kalendárneho roku. Zoznam obsahuje herečky, ktoré cenu vyhrali (zvýraznené sú tučne a na prvom mieste), a taktiež tie, ktoré boli na ňu nominované. Ďalej sú uvedené charaktery, ktoré stvárnili a filmy/seriáli/miniseriáli, za ktoré boli ocenené/nominované. Ak má film/seriál/miniseriál distribučný názov, je uvedený pod ním.
Kozí chrbát (vrch v Starohorských vrchoch)

Kozí chrbát () je výrazný hôľnatý vrchol, nachádzajúci sa v Starohorských vrchoch nad Moštenicou pri Banskej Bystrici. Z diaľky viditeľný, najvyšší vrch pohoria, leží na území Národného parku Nízke Tatry, ktorý zahŕňa celú východnú časť pohoria. Vrcholom prechádza Cesta hrdinov SNP.
Poloha.
Nachádza sa na severovýchodnom okraji pohoria, v jeho hlavnom hrebeni. Ním prechádza hranica Banskobystrického a Žilinského kraja a zároveň okresov Banská Bystrica a Ružomberok. Južné svahy patria do katastra obce Podkonice, severné sú súčasťou územia obce Liptovská Osada. 
Opis.
Kozí chrbát je z veľkej časti hôľnatý vrch v mohutnom hrebeni, pokračujúcom z masívu Prašivej. Oddeľuje ich výrazné Hiadeľské sedlo, situované na východnom úpätí vrchu, západne je sedlom "Hadlanka" oddelená Handliarka (). Veľká časť Starohorských vrchov, vrátane najvyššieho vrchu, leží v Národnom parku Nízke Tatry a jeho severné svahy sú osobitne chránené v rámci prírodnej rezervácie Kozí chrbát.
Výhľady.
Čiastočne zalesnený vrchol je vďaka ním prechádzajúcej turistickej magistrále hojne navštevovaný. Medzinárodná diaľková turistická trasa E8, ktorej súčasťou je Cesta hrdinov SNP, spája Donovaly s hlavným hrebeňom Nízkych Tatier. Okrem mnohých vrchov v Starohorských vrchoch, umožňuje veľmi dobrý výhľad na masív Prašivej, Kremnické vrchy a Veľkú Fatru, pri vhodných podmienkach možno pozorovať i Klenovský Vepor, Poľanu i Sitno.
Z vrcholu je jedinečný výhľad na Zvolenskú kotlinu i Horehronie.
Alex Filippenko

Alexei Vladimir Filippenko (* 25. júl 1958, Oakland, Kalifornia, Spojené štáty) je americký astrofyzik a profesor astronómie na University of California, Berkeley. 
Životopis.
V roku 1979 získal bakalársky titul vo fyzike na University of California, Santa Barbara v Santa Barbare a v roku 1984 na California Institute of Technology, kde bol aj členom Hertzovej nadácie, doktorát (titul Ph.D.) z astronómie. Jeho výskum sa zameriava na supernovy a aktívne galaxie vo viditeľnej, ultrafialovej a infračervenej časti spektra.
Výskum.
Bol členom "supernova cosmology project" a "High-z supernova search team". Neskôr pri objave zrýchľovania rozpínania vesmíru využil práve tieto pozorovania mimogalaktických supernov. Toto univerzálne zrýchľovanie predpokladá existenciu temnej energie a bolo zvolené magazínom Science magazine za najväčší vedecký prelom roku 1998.
Vyvinul a prevádzkuje Katzmanov automatický teleskop – KAIT, plne robotizovaný teleskop, na ktorom sa vykonáva hľadanie supernov tzv. LOSS (Lick Observatory Supernova Search), najúspešnejší projekt hľadania blízkych supernov. Tiež je členom "Nuker Teamu", ktorý využíva Hubblov teleskop na rozpoznávanie supermasívnych čiernych dier a skúmanie vzťahu medzi hmotnosťou a rozptylom rýchlostí čiernych dier v centrách galaxií. Thompson-reuters index citácií ho označil za najcitovanejšieho výskumníka zaoberajúceho sa vesmírom v 10 ročnom období medzi rokmi 1996 – 2006.
V médiách.
Venuje sa popularizácii astrofyziky, najmä súčasným objavom v oblasti supernov. Vystupoval v dokumentárnim seriáli "The Universe" televíznej stanice "History Channel". Je autorom náiekoľkých DVD s názvom "Understanding the Universe", ktoré obsahujú sérii 96 polhodinových prednášok pre vysokoškolskú výučbu.
Ceny a vyznamenania.
V roku 1992 získal "Newton Lacy Pierceho cenu za astronómiu" a v roku 2000 Guggenheimov grant.
V roku 2009 bol zvolený do Národnej akadémie vied. Okrem týchto uznaní získal mnoho cien za stredoškolskú výučbu, vrátane Ceny Carla Sagan za popularizáciu vedy v roku 2004. V roku 2006 sa dostal cenu pre amerického profesora roka sponzorovanú Carnegi nadáciou za pokrok a prínos učiteľstvu udeľovanú Radou pre pokrok a podporu vzdelávania. V roku 2010 vyhral cenu Richarda H. Emmonsa za excelentné výkony v univerzitnej výučbe astronómie udeľovanej Astronomical Society of the Pacific. Jeho pedagogická činnosť na University of California v Berkeley je veľmi populárna, študenti ho deväťkrát zvolili za "najlepšieho profesora" na akademickej pôde.
Osobný život.
Je ženatý, s manželkou Noelle majú štyri deti - Zoe, Simon, Caprielle, a Orion.
Baja Verapaz

Baja Verapaz je jeden z 22 departmentov Guatemaly. Má rozlohu , a v roku 2002 mal podľa sčítania 215 915 obyvateľov. Hlavným mestom departmentu je Salamá.
Chimaltenango (department)

Chimaltenango je jeden z 22 departmentov Guatemaly. Má rozlohu , a v roku 2002 mal podľa sčítania 446 133 obyvateľov. Hlavným mestom departmentu je Chimaltenango.
Prúdová trubica

Prúdová trubica je myslený útvar v priestore s prúdiacou tekutinou, ktorý vznikne ak cez každý bod ľubovoľnej uzavretej krivky vedieme prúdnicu. Prúdová trubica má tieto vlastnosti:
Latin rock

Latin rock je hudobný podžáner, ktorý pozostáva z tradičných prvkov latinskoamerickej a karibskej ľudovej hudby s rockovou hudbou. V anglicky-hovoriacich médiách sa však široko používa na odvolávanie sa na akúkoľvek rockovú hudbu so španielskymi alebo portugalskými vokálmi. Táto skutočnosť vedie ku kontroverzii o rozsahu terminológie.
Latin rock by sa nemal zamieňať s „Rockovou hudbou z Latinskej Ameriky“ alebo Rock en español. Je tiež blízko spätá s Latin alternative scénou (ktorá kombinuje latinské prvky s alternatívnym rockom, popom, elektronickou hudbou, indie alebo hip hopom) tento termín sa často používa na označenie toho istého javu.
Z rockovej hudby známe hudobné nástroje sú dopĺňané rôznymi inštrumentami z oblasti perkusií, ale tiež doprovodom klavíru, podobne ako v štýloch son cubano či merengue.
Za hlavného predstaviteľa latin rock-u sa považuje Carlos Santana a jeho skupina Santana, ktorý ho preslávil po celom svete. Od konca 90-tych rokov sa latin rock opäť dostáva do popredia záujmu, k čomu prispeli okrem iných aj interpreti ako Ricky Martin, ktorý vniesol do tohto štýlu aj popové elementy.
Hydrostatický paradox

Hydrostatický paradox (zastarano "hydrostatické paradoxon") je označenie skutočnosti, že sila pôsobiaca na dno nádoby od hydrostatického tlaku nie je závislá od tvaru nádoby a môže byť odlišná od tiaže objemu kvapaliny v tejto nádobe.
Ak do rôzne tvarovaných nádob (pozri obrázok) s rovnakým obsahom dna nalejeme rovnakú kvapalinu do rovnakej výšky, objem kvapaliny a teda aj jej tiaž bude najmenšia v zužujúcej sa nádobe a najväčšia v rozširujúcej. Napriek tomu bude na dno pôsobiť vo všetkých nádobách rovnaká sila od hydrostatického tlaku:
Tento zdanlivý nesúlad (paradox) je spôsobený reakčnými silami v šikmých stenách nádob.
Latin metal

Latin metal () je žáner metalovej hudby s vplyvmi latinskoamerickej hudby, španielskym spevom, perkusiami a rytmom aký má salsa.
Prvá zmienka o termíne „latin metal“ pochádza od hudobného kritika Roberta Christgaua, ktorý označil hudbu Carlosa Santanu v 70-tych rokoch ako „Latin-metal pop“, takže je možno predchodcom žánru. V praxi ale nič také neexistuje.
Chiquimula (department)

Chiquimula je jeden z 22 departmentov Guatemaly. Má rozlohu , a v roku 2002 mal podľa sčítania 302 485 obyvateľov. Hlavným mestom departmentu je Chiquimula.
Pohon 10 × 10

Pohon 10 × 10, tiež 10WD alebo 10x10 je konfigurácia hnacieho ústrojenstva desiatich kolies, z ktorých sú súčasne všetky poháňané motorom. Na rozdiel od pohonu 4 × 4, je táto konfigurácia používaná len na extrémne off-roadové a vojenské účely, najmä na ťažkú dopravu a raketové nosiče. 
Medzi príklady tejto pohonnej konfigurácie patria napríklad Tatra T816 10x10, či americké vojenské vozidlo Oshkosh M1074 a M1075. Týmto pohonom bývajú vybavené aj špeciálne ťahače pre extrémne účely.
Petén (department)

Petén je jeden z 22 departmentov Guatemaly. Má rozlohu , a v roku 2002 mal podľa sčítania 366 735 obyvateľov. Hlavným mestom departmentu je mesto Flores.
Populár (staroveký Rím)

Populár (z – ľud) bol príslušník politickej skupiny v starovekom Ríme. Táto politická skupina vytvorená z rímskej nobility bola v čase krízy Rímskej republiky v konflikte s optimátmi, ktorí sa opierali o rozhodnutia a politickú moc senátu.
Politika populárov.
Populári sa vo svojom politickom boji opierali o rozhodnutia plebejského ľudového snemu (), ktorého uznesenia boli záväzné pre všetkých občanov Ríma, hoci ich schvaľovali len príslušníci plebejských rodín. Ich cieľom bola istá demokratizácia rímskeho zriadenia, pričom sa snažili obmedziť vplyv veľkých vlastníkov pôdy. Istý čas ich podporovali aj jazdci, no ich pomoc nebola vždy dôsledná. Ich vodcovia často nesúhlasili s niektorými opatreniami, ktoré navrhli radikálne skupiny rímskeho ľudu, ako rozdelenie pôdy a čiastočné obmedzenie dlhov. Populári vychádzali z tradícií bratov Gracchovcov a snažili sa o zavedenie umiernených reforiem. 
Najvýznamnejší predstavitelia.
Populári pochádzali väčšinou zo stredných vrstiev vidieckeho a mestského obyvateľstva. Niektorí predstavitelia populárov prenikli aj do najvyšších miest politického života v Rímskej ríši. Medzi najvýznamnejších populárov patrili bratia Gracchovci, Gaius Marius, ktorý sa stal aj konzulom, ale po porážke ktorú utrpel od Sullu, jeho moc upadla. Ďalšími významnými populármi boli M. Livius Drusus a L. C. Cinna.
Referencie.
Budaj, Marek. "Dejiny sveta od A po Z." Bratislava: Príroda, 2013. 268 s. ISBN 978-80-07-02138-9
Gingelom

Gingelom je belgická obec vo Flámskom regióne v provincii Limbursko. 
Obyvateľstvo.
Obec má približne 8 121 obyvateľov (2010).
Časti obce.
Od 1. januára 1977 obec Gingelom pozostáva z týchto častí (bývalých obcí):
Oshkosh Corporation

Oshkosh Corporation, predtým Oshkosh Trucks je americký výrobca a konštruktér špeciálnych nákladných automobilov a nadstavieb a vyslobodzovacích vozidiel. Spoločnosť sídli v meste Oshkosh v štáte Wisconsin v USA. Zamestnáva 12 300 ľudí po celom svete. Je rozdelená do štyroch základných obchodných skupín: Prístupové zariadenia, obrana, požiarne a záchranná zariadenia a komerčné zariadenia.
Petén

Petén môže byť:
Taxi (film)

Taxi je francúzska akčná komédia režiséra Gérarda Pirèsa podľa scenára Luca Bessona, v hlavnej úlohe so Samym Nacerim.
Dej.
Daniel (Samy Naceri) žije v Marseille a pracuje ako poslíček pre rozvoz pizze na skútri. Vďaka tomu sa v meste vyzná. Rozhodne sa skončiť s neperspektívnym zamestnaním a pustí sa do kariéry taxikára. Začne sa mu dariť aj v osobnom živote, pretože začne chodiť so svojou kamarátkou Lily (Marion Cotillardová), ale obaja prakticky nie sú schopní nájsť pre seba v noci čas. Pretože je ale milovník rýchlosti, nemôže byť jeho taxík obyčajný. Svoj Peugeot 406 vybaví športovým motorom a aerodynamickými prvkami a stane sa nedostihnuteľným pre tunajšiu dopravnú políciu. Tá medzitým pracuje na pláne, ako chytiť nemecký gang bankových lupičov, jazdiacich na rýchlych autách Mercedes-Benz. U polície pracuje aj smoliar Emilián (Frédéric Diefenthal), ktorému sa nedarí získať vodičský preukaz. Daniel raz zvezie jeho matku a spriatelí sa s ňou. Ona však tají, že jej syn je policajt. Daniel ho raz zvezie do práce, ale nedodrží predpisy. Emilián ho tak zatkne, ale nezavrie ho. Chce prelomiť svoju smolu a tak sa s Danielom dohodne, že mu pomôže chytiť gang. Obaja zistia, že lupiči miznú tak, že Mercedesy prelakujú. Vymyslia plán ako gang vylákať z mesta na rozostavanú diaľnicu, kde ich chytí polícia. Za svoj čin obaja získajú vyznamenanie a polícia zaistí Danielovi štart na Veľkej cene Francúzska.
Predaj.
Pokiaľ ide o predaj, je „Taxi“ jednou z najúspešnejších francúzskych sérií vôbec, čím celosvetovo zarobil 200 miliónov USD a 23 miliónov USD vo Francúzsku.
Oxana

Oxana alebo Oksana je ženské krstné meno. Meniny na Slovensku má 2. júna.
Kremeľ (pevnosť)

Kremeľ () je označenie stredovekého opevnenia, mestskej pevnosti či mestského hradu prevažne na území Moskovskej Rusi. Všeobecnejšie ide o pomenovanie administratívneho, vojenského a cirkevného centra v opevnených stredovekých ruských mestách. Hradby kremľa boli obvykle vybavené strieľňami a obrannými vežami.
Medzi najvýznamnejšie zachovalé ukážky stredovekých kremľov patria pevnosti v mestách Moskva, Pskov, Velikij Novgorod, Suzdaľ, Kazaň či Nižnij Novgorod.
Marine Le Penová

Marine Le Penová (rod. Marion Anne Perrine Le Pen; * 5. august 1968, Neuilly-sur-Seine, Hauts-de-Seine, Francúzsko), je francúzska advokátka a nacionalistická politička. Od roku 2003 podpredsedníčka krajne pravicovej strany Rassemblement National, ktorá sa premenovala z pôvodného názvu Front National. V rokoch 19982004 bola členkou regionálnej rady regiónu Nord-Pas-de-Calais, následne v rokoch 20042009 členka regionálnej rady regiónu Île-de-France.
Od roku 2004 je poslankyňou Európskeho parlamentu.
Je najmladšou dcérou Jean-Marie Le Pena.
V roku 2012 ohlásila svoju kandidatúru v prezidentských voľbách Francúzska. Na túto voľbu obdržala 500 potrebných podpisov starostov a primátorov. Vo voľbe v prvom kole skončila ako tretia, do ďalšieho nepostúpila. Dosiahla 17,90% voličských hlasov, čo bol v dovtedajšej histórii najlepší výsledok. 
18. mája 2013 bola mediálne oznámená jej nehoda, pri ktorej utrpela pri páde do prázdneho bazéna zlomeninu chrbtice. 
2. júla 2013 bol publikovaný v Le Monde článok o zrušení parlamentnej imunity poslankyne Európskeho parlamentu Marine Le Pen.
Rodina.
Marine Le Penová sa vydala za Francka Chauffroya, riaditeľa podniku, pracujúceho pre Front national, s ktorým má tri deti (Jehanne, Louis a Mathilde). Jej deti sú pokrstené v katolíckom kostole „Saint Nicolas du Chardonnet“. Rozviedla sa v 1999, znovu sa vydala za Érica Lorio, bývalého volebného tajomníka FN a bývalého regionálneho poradcu v Nord-Pas-de-Calais, s ktorým je už tiež rozvedená. Jej partnerom je aktuálne Louis Aliot, viceprezident Front national a generálny tajomník strany od 2005 do 2010.
Encore (Eminem)

Encore je v poradí piatym štúdiovým albumom od amerického rappera Eminema. Album mal byť vydaný 16. novembra 2004, no nakoniec bol vydaný o 4 dni skôr, teda 12. novembra 2004. Dôvodom bol únik albumu na internet. Album debutoval na prvom mieste amerického Billboardu a za prvý týždeň sa ho v USA predalo 710,000 kusov. Po dvoch týždňoch sa z albumu predalo už 1,582,000 kusov a celkový počet predaných kópií v USA je dnes približne 7 miliónov. Albumu sa darilo aj mimo USA a po deviatich mesiacoch od vydania sa celosvetovo predalo vyše 11 miliónov kópií. Album bol u väčšiny kritiky prijatý pozitívne. Zároveň si však kritici aj fanúšikovia všimli o niečo menej kvalitné texty v porovnaní s Eminemovými predošlými albumami. Album bol nominovaný na 3 ceny Grammy, vrátane ceny za najlepší rapový album, tú však nakoniec získal album Late Registration od Kanye West.
Zoznam Skladieb.
Bonus CD
S.C.E.A.R.

S.C.E.A.R. (skratka z ; po ) je historicko-vojenské občianske združenie, ktorého snahou je prostredníctvom vystúpení a prezentáciami predstaviť a objasniť život v rímskom vojsku, občanov Rímskej ríše a domorodého obyvateľstva na území Slovenska, Rakúska a Maďarska v období 1. až 2. storočia po Kr.
Zameranie združenia.
Združenie S.C.E.A.R. predstavuje verejnosti predvedením vojenských formácií, šermom, divadelnými scénkami, remeslami a rekonštrukciou rímskeho vojenského tábora, aký bol život v dobách vojen, ale i mieru na hraniciach Rímskej ríše Limes Romanus a v priľahlých oblastiach, v období antiky, v rímskom cisárskom období, hlavne včasnoaugustovským obdobím v 1. storočí pred Kr. počnúc a Markomanskými vojnami na konci 2. storočia po Kr. končiac.
Skupina predstavuje 5. kohortu pomocných zborov Callaecorum Lucensium (COH V LVC) z Crumera (na území dnešného Nyergesújfalu). Piata kohorta bola pôvodom z Hispánie z Callaecia a bola zostavená z Keltiberského obyvateľstva.